Schriftstella san Leit, de as Vafossn insbsundane vo litararische Text oijs an bruaflichn Schwapunkt setzn. Da Bgriff Schriftstella (Houdeitsch: Schriftsteller) is im 17. Joahundat aus "(in) eine Schrift stellen" im Sinn vo "vafossn" buijt woan unn easetzt seitdem oijs Bruafsbzeichnung de Fremdweata Skribent unn Autor.[1] Noch de Gbriada Grimm leit se Schriftstella noch 1616 von am Concipienten ob, dea fia ondane rechtliche Schreimn aufgsetzt hot, unn de Owendung vom Woat Schriftsteller fia oan, dea berufsmäszig eine litterarische thätigkeit ausübt, wead easchtmoijs 1723 blegt. Se zitian u.a. aa no Immanuel Kant, fia dem oana, dea zum Publikum im eiganan Noman spricht, Schriftsteller bzw. Autor gnonnt wead sowia Friedrich Schiller, fia den da Bgriff Schriftsteller den vom Schöngeist obglöst hot, wäand Joachim Heinrich Campe Schriftstellerei unn schriftstellern oijs "niedrige, aber deswegen noch nicht verwerfliche Wörter" ogseing hot.[2] Wia scho in de nochfoijngd aufgfiade Definitionsproblem wead de rechtli net gschitzte Bruafsbzeichnung wengan iram gattungs- unn genreiabagreifndn Charakta monchmoij sogoa in an Gengsotz zua Bzeichnung Autor brocht.